Document ID: 31994R1901

KOMISSION ASETUS (EY) N:o 1901/94,
annettu 27 päivänä heinäkuuta 1994,
asetuksen (ETY) N:o 1796/81 soveltamista koskevista yksityiskohtaisista säännöistä kolmansista maista peräisin olevien viljeltyjen, säilöttyjen herkkusienien tuonnin osalta annetun asetuksen (ETY) N:o 1707/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon CN-koodiin ex 0711 90 40, 2003 10 20 ja 2003 10 30 kuuluvien Agaricus ssp. lajin herkkusienien tuontiin sovellettavista toimenpiteistä 30 päivänä kesäkuuta 1981 annetun neuvoston asetuksen (ETY) N:o 1796/81(1), sellaisena kuin se on viimeksi muutettuna asetuksella (ETY) N:o 1122/92(2), ja erityisesti sen 6 artiklan,
sekä katsoo, että
asetuksessa (ETY) N:o 1707/90(3), sellaisena kuin se on viimeksi muutettuna asetuksella (EY) N:o 3453/93(4), vahvistetaan edellytykset, joilla asetuksen (ETY) N:o 1796/81 3 artiklassa vahvistetut määrät ylittäviltä määriltä peritään lisämaksua; olisi täsmennettävä, että todistuksiin merkityt määrät ylittäviä, komission asetuksen (ETY) N:o 3719/88(5), sellaisena kuin se on viimeksi muutettuna asetuksella (EY) N:o 3519/93(6), 8 artiklan 4 kohdan mukaisesti tuotuja määriä ei vapauteta lisämaksusta,
Kiinan toimivaltaiset viranomaiset ovat ilmoittaneet muutoksesta asetuksen (ETY) N:o 1707/90 4 artiklan mukaisesti alkuperätodistuksen antavien toimivaltaisten viranomaisten luetteloon; tämän vuoksi on tarpeen muuttaa kyseisen asetuksen liitettä III, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1707/90 seuraavasti.
1) Lisätään 7 artiklaan seuraava alakohta:
"Asetuksen (ETY) N:o 3719/88 8 artiklan 4 kohdassa tarkoitetun sallitun poikkeaman rajoissa tuotuja määriä ei vapauteta lisämaksusta."
2) Korvataan liitteessä III ilmaisun "Kiinan osalta" jälkeen toinen luetelmakohta seuraavasti:
"- Foreign Trade Administration, Ministry of Foreign Trade and Economic Cooperation (MOFTEC)".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 3
17
5